दुकान के ताले तोड़कर नकदी सामान चुराया
सीकर| बीकानेरबाईपास स्थित दुकान के ताले तोड़कर बुधवार रात को चोरों ने हजारों रुपए का माल पार कर लिया। पीड़ित ने सदर थाने में शिकायत दी है। पुलिस चोरों की तलाश में जुटी है।
सदर थाना पुलिस ने बताया कि हर्ष निवासी नंदलाल कुमावत ने बीकानेर बाईपास पर चंदपुरा के पास परचूनी की दुकान कर रखी है। बुधवार रात को चोरों ने दुकान के ताले तोड़ लिए। अंदर घुसकर गल्ले से नकदी, गुटखे के पाउच, बीड़ी-सिगरेट के पैकेट तथा कास्मेटिक आइटम पार कर लिए। गुरुवार सुबह नंदलाल का बेटा दुकान खोलने पहुंचा तो ताले टूटे मिले। उसने वारदात की जानकारी पिता नंदलाल को दी। इसके बाद सांवली चौकी पुलिस ने मौका मुआयना किया।
चोरी के बाद दुकान में बिखरा सामान।
hin_Deva hin_Deva hin_Deva bho_Deva